ddrg/super_eurlex huggingface dataset:
(9)

Til trods for, at de offentlige finanser og de finanspolitiske regler generelt er sunde, kan Østrigs institutionelle budgetrammer forbedres yderligere. De interne finanspolitiske forbindelser i Østrig — som er underlagt skatteudligningsloven 2008-2013 og den nationale stabilitetspagt 2008 — er forholdsvis komplicerede og uigennemsigtige, hvilket skyldes overlapning af ansvarsområder samt fælles forvaltning og finansiering på alle tre niveauer af den offentlige forvaltning. De deraf følgende muligheder for at øge effektiviteten i de offentlige udgifter på en række områder, særlig inden for sundhedspleje og uddannelse, bør udnyttes. I den forbindelse nævnes i 2009-opdateringen af programmet nedsættelsen af arbejdsgrupper vedrørende yderligere reformer af skatteudligningsloven og af sundhedssystemet og ældreplejen. Der forventes dog ikke at foreligge konkrete forslag før i 2011. På nationalt plan gik Østrig i gang med en omfattende reform af budgetlovgivningen, da nye flerårige udgiftsrammer med faste lofter for fire på hinanden følgende år trådte i kraft den 1. januar 2009 (Bundesfinanzrahmengesetz — loven om budgetrammer). Reformen forventes at bidrage til at undgå procykliske udgifter og gøre de automatiske stabilisatorer mere effektive. Det er hensigten, at der fra 2013 skal indføres resultatbudgettering, og at regnskabssystemet for de offentlige finanser skal moderniseres.
(7)

Programmet indeholder ikke en velbegrundet budgetstrategi på mellemlang sigt og opfylder ikke væsentlige krav i stabilitets- og vækstpagten. I artikel 3, stk. 2, litra c), i Rådets forordning (EF) nr. 1466/97 kræves »en detaljeret og kvantitativ vurdering af de budgetforanstaltninger og andre økonomisk-politiske foranstaltninger, der træffes«. Endvidere henvises der i adfærdskodeksen til behovet for at inddrage oplysninger om udgifts- og indtægtskvoterne og om, hvilke elementer der indgår heri samt en opdeling på delsektorer i den offentlige sektor. Disse oplysninger er ikke indberettet. Programmet indeholder en budgetstrategi med dalende samlet underskud fra 2011 og fremad, men giver ingen oplysninger om, hvilke foranstaltninger der planlægges iværksat for at nå målene, eller om den planlagte udvikling i de overordnede indtægts- og udgiftselementer og målene for de forskellige forvaltningsniveauer. Det samlede underskud forventes at vokse yderligere til 4 % i 2010, før det daler til 1,5 % ved udgangen af programperioden. Den primære saldo følger i store træk en lignende udvikling. Det genberegnede strukturelle underskud forventes at vokse med yderligere 0,2 procentpoint i 2010, før det gradvis daler, navnlig i 2012 og 2013. Ifølge programmet opfyldes den mellemfristede målsætning (et oveskud på 0,5 % af BNP, konjunkturkorrigeret, ekskl. engangsforanstaltninger og andre midlertidige foranstaltninger) ikke inden for programperioden. Ifølge programmet kræver det korrigerende foranstaltninger at nå disse underskudsmål, navnlig eftersom foranstaltninger, der er blevet besluttet de foregående år, og den finanspolitiske hjælpepakke fortsat har en ekspansiv virkning i det meste af programperioden. I det opdaterede program beregnes den offentlige gæld til 89,6 % af BNP i 2008 i forhold til 84 % i 2007. Ud over det voksende underskud og den faldende vækst i BNP bidrager en betydelig stock-flow-tilpasning, som navnlig afspejler redningsforanstaltninger for bankerne (6 % af BNP), til en stigning i gældskvoten. Ifølge programmet forventes gældskvoten at stige yderligere til 95 % i 2010, stabilisere sig i 2011 og derefter falde lidt. Ifølge prognoserne fra Kommissionens tjenestegrene fra foråret 2009 vil gældskvoten nå op på omkring 96 % af BNP i 2009 og lige over 100 % af BNP i 2010. Forskellen i forhold til det opdaterede program kan forklares ud fra de ændrede tal for væksten og det offentlige underskud.
DA Den Europæiske Unions Tidende C 97/1

UDTALELSE FRA KOMMISSIONEN

af 27. april 2009

om planen om bortskaffelse af radioaktivt affald, der fremkommer ved nedlæggelsen af kernekraftværket Wylfa i Det Forenede Kongerige, i henhold til artikel 37 i Euratom-traktaten

(Kun den engelske udgave er autentisk)

2009/C 97/01

Den 20. november 2008 modtog Europa-Kommissionen i overensstemmelse med Euratom-traktatens artikel 37 fra den britiske regering de generelle oplysninger om planen om bortskaffelse af radioaktivt affald, der fremkommer ved nedlæggelsen af kernekraftværket Wylfa.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1. Afstanden mellem kraftværket og den nærmeste grænse til en anden medlemsstat, i dette tilfælde Irland, er 110 km. Frankrig og Belgien er de næstnærmeste medlemsstater i en afstand af henholdsvis 450 km og 540 km.

2. Under normale nedlukningsaktiviteter giver flydende og luftformige udledninger ikke anledning til nogen sundhedsmæssigt betydende eksponering af befolkningen i en anden medlemsstat.

3. Bestrålede brændselselementer og fast affald med lav radioaktivitet opbevares på anlægsområdet, indtil det transporteres andetsteds hen med henblik på oparbejdning eller bortskaffelse på licensgodkendte anlæg i Det Forenede Kongerige. Fast mellemaktivt radioaktivt affald opbevares på anlægsområdet, indtil regeringen har truffet beslutning om valget af en langsigtet deponeringsløsning. Ikke-radioaktivt fast affald eller restaffald, der er undtaget fra lovpligtig kontrol, vil blive bortskaffet som konventionelt affald eller til genbrug eller genvinding i overensstemmelse med kriterierne i de grundlæggende sikkerhedsnormer (direktiv 96/29/Euratom).

4. Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de generelle oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald, uanset form, fra kernekraftværket Wylfa ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
Ifølge det makroøkonomiske scenario bag programmet forventes det reale BNP efter et fald på 15 % i 2009 at vokse med 1,6 % i 2010 og hele 3,2 % i 2011 for igen at falde til kun 1,2 % i 2012. Ifølge scenariet vil der ske en yderligere afmatning i efterspørgslen på hjemmemarkedet i 2010, fordi udviklingen på arbejdsmarkedet vil være beskeden, kreditbetingelserne fortsat vil være stramme, og den finanspolitiske konsolidering vil blive videreført. Væksten i 2010 afhænger således af et kraftigt opsving i den udenlandske efterspørgsel hjulpet på vej af en forøgelse af markedsandele og fremgang i de faste investeringer, især understøttet af en fremskyndet udnyttelse af EU-strukturfondsmidler. Den fortsatte finanspolitiske konsolidering afspejles i det makroøkonomiske scenario. Hjemmemarkedets efterspørgsel forventes at bidrage positivt til væksten fra og med 2011. Vurderet på baggrund af de aktuelle oplysninger (2) forekommer dette scenario at være baseret på gunstige vækstantagelser for 2010. Mens den forventede gennemsnitlige vækstrate for de sidste to programår på 2,2 % i sig selv forekommer plausibel, er dette i langt mindre grad tilfældet for vækstens profil og vækst mellem de to år. Programmets fremskrivninger for inflationen forekommer realistiske. Det nuværende nominelle fald i priser og lønninger på hjemmemarkedet forventes at fortsætte i 2010 ifølge både programmet og Kommissionens tjenestegrenes prognose fra efteråret 2009.

På baggrund af den kraftige importnedgang som følge af recessionen er det tidligere høje underskud over for udlandet vendt til et overskud, hvilket forventes også at være tilfældet i 2011, hvorefter balancen bliver en anelse negativ på grund af et opsving i den nationale efterspørgsel. Dette forekommer generelt plausibelt, om end størrelsen af det fremskrevne eksterne overskud for 2010 er væsentligt højere end Kommissionens tjenestegrenes tal. Arbejdsløsheden forventes at stige yderligere i 2010, hvorefter den vil begynde at falde fra og med 2011. Programmets valuta- og vekselkursantagelser stemmer overens med resten af det makroøkonomiske scenario.
(7)

Hovedsigtet med programmets budgetstrategi på mellemlang sigt er at understøtte den økonomiske aktivitet og arbejdsmarkedet, mens den økonomiske krise står på, med de finanspolitiske begrænsninger, som hensynet de offentlige finansers holdbarhed på lang sigt tilsiger. I programmet understreges vigtigheden af at genoprette holdbarheden i de offentlige finanser, men det hedder også, at ud fra de nuværende finanspolitiske fremskrivninger, der bygger på de eksisterende foranstaltninger, opfyldes denne målsætning ikke. I programmet forventes det, at både det samlede underskud og det primære underskud gradvist vil mindskes fra og med 2011, og at det samlede underskud vil være nede på 2 % af BNP i 2013. Den tilsvarende strukturelle saldo viser, at den finanspolitiske stilling vil være neutral fra og med 2011. Dette stemmer overens med det scenario, som programmet opstiller, og som bygger på en antagelse om uændret politik og på, at regeringen endnu ikke har bekendtgjort nogen større konsolideringsforanstaltninger på mellemlang sigt. Det opdaterede program definerer den mellemfristede budgetmålsætning som et strukturelt overskud på 0,5 % af BNP. På baggrund af de seneste fremskrivninger og størrelsen af den offentlige gæld synes den mellemfristede budgetmålsætning at afspejle stabilitets- og vækstpagtens målsætninger. Med de eksisterende foranstaltninger vil det ifølge det opdaterede stabilitetsprogram ikke være muligt at opfylde den mellemfristede budgetmålsætning inden for programperioden.
(2)

Den økonomiske krise ramte Danmarks økonomi hårdt i 2009 og førte Danmark ud i den dybeste recession siden afslutningen på anden verdenskrig. Danmarks finanspolitiske stilling ved krisens begyndelse var relativt gunstig efter en periode med vedvarende vækst med betydelige overskud på betalingsbalancens løbende poster og de offentlige finanser og et lavt offentligt gældsniveau. Afmatningen begyndte i 2008, hvor boligboblen bristede, og den blev forværret af en faldende eksport som følge af verdenshandelens sammenbrud og aftagende investeringer i kølvandet på den vigende endelige efterspørgsel og strammere kreditvilkår. Trods stigende disponible indkomster aftog det private forbrug mærkbart, fordi de ugunstige økonomiske udsigter, faldende priser på fast ejendom og stigende arbejdsløshed påvirkede forbrugernes tillid. Som reaktion på det bratte fald i output vedtog de danske myndigheder adskillige store finanspolitiske incitamenter i tråd med den europæiske økonomiske genopretningsplan, der omfattede skattelettelser, investeringsprojekter og en forhøjelse af udgifterne til offentligt forbrug. Foruden den finanspolitiske støtte til den økonomiske aktivitet blev der vedtaget to bankredningsplaner med garantier og kapitaltilførsler. Disse foranstaltninger forventes at vende et komfortabelt budgetoverskud i 2008 til et underskud fra 2009, der er på vej til at overskride vækst- og stabilitetspagtens referenceværdi på 3 % af BNP mellem 2010 og 2012. Skønt den offentlige gæld stiger parallelt hermed, forventes den at forblive under referenceværdien på 60 % af BNP. Valutakursen har været stabil i hele 2009, og rentespændet over for ECB er mindsket betydeligt. En central udfordring består i at sikre, at reformerne med henblik på at øge udbuddet af arbejdskraft videreføres for at sikre, at de offentlige finanser udvikler sig på en holdbar måde. En anden udfordring for de danske myndigheder består i at sikre, at aftrapningen af de stimulerende foranstaltninger finder sted inden for en rimelig frist efter, at opsvinget bliver selvbærende.
DA Den Europæiske Unions Tidende C 95/1

KOMMISSIONENS UDTALELSE

af 14. april 2010

om den ændrede plan for bortskaffelse af radioaktivt affald fra bygning 443.26, der drives af General Electric Healthcare Ltd (tidligere Amersham plc) i Harwell International Business Centre i Det Forenede Kongerige, i henhold til artikel 37 i Euratom-traktaten

(kun den engelske udgave er autentisk)

2010/C 95/01

Den 11. november 2009 modtog Europa-Kommissionen i overensstemmelse med Euratom-traktatens artikel 37 fra den britiske regering de generelle oplysninger om den ændrede plan for bortskaffelse af radioaktivt affald fra bygning 443.26, der drives af General Electric Healthcare Ltd (tidligere Amersham plc).

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem anlægget og det nærmeste punkt i en medlemsstat (i dette tilfælde Frankrig) er ca. 225 km.

2) Den planlagte ændring vedrører en påtænkt forøgelse af den tilladte udledning af luftbåren radon-222.

3) Under normale driftsforhold vil den planlagte ændring ikke medføre en eksponering, der kan påvirke befolkningens sundhed i en anden medlemsstat.

4) Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de almindelige oplysninger, vil en anden medlemsstat ikke modtage doser, der kan påvirke befolkningens sundhed.

Kommissionen konkluderer derfor, at gennemførelsen af den ændrede plan for bortskaffelse af radioaktivt affald i enhver form fra bygning 443.26, der drives af General Electric Healthcare Ltd (tidligere Amersham plc) i Harwell International Business Centre i Det Forenede Kongerige, hverken under normale driftsforhold eller i tilfælde af en ulykke af den type og størrelse, der er taget i betragtning i de almindelige oplysninger, kan medføre radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 94/1

KOMMISSIONENS UDTALELSE

af 13. april 2010

om planen for bortskaffelse af radioaktivt affald fra Quotient Bioresearch (Radiochemicals) Ltd i Trident Park i Cardiff i Det Forenede Kongerige, i henhold til artikel 37 i Euratom-traktaten

(kun den engelske udgave er autentisk)

2010/C 94/01

Den 13. november 2009 modtog Europa-Kommissionen i overensstemmelse med Euratom-traktatens artikel 37 fra den britiske regering de generelle oplysninger om planen for bortskaffelse af radioaktivt affald fra Quotient Bioresearch (Radiochemicals) Ltd.

På grundlag af disse oplysninger og yderligere oplysninger, som Kommissionen anmodede om den 30. november 2009, og som de britiske myndigheder fremlagde den 4. januar 2010, samt den derpå følgende høring af ekspertgruppen har Kommissionen udarbejdet følgende udtalelse:

1) Afstanden mellem anlægget og det nærmeste punkt i en anden medlemsstat er 210 km for så vidt angår Frankrig, og 230 km for så vidt angår Irland.

2) Under normale driftsforhold medfører luftformige og flydende radioaktive udledninger ikke en eksponering, der kan påvirke befolkningens sundhed i en anden medlemsstat.

3) Fast radioaktivt affald vil blive midlertidigt opbevaret på anlægget, inden det overføres til godkendt behandling eller opbevaringsanlæg i Det Forenede Kongerige.

4) Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de almindelige oplysninger, vil en anden medlemsstat ikke modtage doser, der kan påvirke befolkningens sundhed.

Kommissionen konkluderer derfor, at gennemførelsen af planen for bortskaffelse af radioaktivt affald i enhver form fra Quotient Bioresearch (Radiochemicals) Ltd i Trident Park i Cardiff, hverken under normale driftsforhold eller i tilfælde af en ulykke af den type og størrelse, der er taget i betragtning i de almindelige oplysninger, kan medføre radioaktiv kontaminering af en anden medlemsstats vande, jord eller luftrum.
3)

Under normale driftsforhold vil den planlagte ændring ikke komme til at medføre en eksponering, der kan forventes at påvirke befolkningens sundhed i en anden medlemsstat.
DA Den Europæiske Unions Tidende C 67/1

UDTALELSE FRA KOMMISSIONEN

af 14. januar 2010

om planen for bortskaffelse af radioaktivt affald fra behandlings- og oplagringsanlægget for aktivt affald ICEDA, der er beliggende på Bugey-anlægget i Frankrig, i henhold til artikel 37 i Euratom-traktaten

(kun den franske udgave er autentisk)

2010/C 67/01

Den 13. juli 2009 modtog Europa-Kommissionen i overensstemmelse med Euratomtraktatens artikel 37 fra den franske regering de generelle oplysninger om planen for bortskaffelse af radioaktivt affald fra behandlings- og oplagringsanlægget for aktivt affald ICEDA, der er beliggende på Bugey-anlægget i Frankrig.

På grundlag af disse oplysninger og efter høring af ekspertgruppen har Kommissionen udfærdiget følgende udtalelse:

1) Afstanden mellem ICEDA-anlægget og den nærmeste grænse til en anden medlemsstat (i dette tilfælde Italien) er på 117 km. Tyskland er den næstnærmeste medlemsstat med en afstand på 266 km.

2) Under normal drift giver luftformige udledninger ikke anledning til nogen sundhedsmæssigt betydelig udsættelse af befolkningen i en anden medlemsstat.

3) Fast radioaktivt affald vil blive oplagret midlertidigt på stedet, inden det forsendes til et behandlings- eller oplagringsanlæg, som den franske regering har godkendt.

4) Skulle der ske utilsigtet udledning af radioaktive stoffer som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af planen for bortskaffelse af radioaktivt affald, uanset form, fra behandlings- og oplagringsanlægget for aktivt affald ICEDA, der er beliggende på Bugey-anlægget i Frankrig, ikke — hverken under normal drift eller i tilfælde af en ulykke af den art og det omfang, der er beskrevet i de generelle oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 319/1

UDTALELSE FRA KOMMISSIONEN

af 23. november 2010

om en ændret plan for bortskaffelse af radioaktivt affald fra Comurhex II-konverteringsanlægget i Malvési, Frankrig, i henhold til artikel 37 i Euratom-traktaten

(Kun den franske udgave er autentisk)

2010/C 319/01

Den 11. maj 2010 modtog Europa-Kommissionen i overensstemmelse med Euratom-traktatens artikel 37 almindelige oplysninger fra den franske regering om en ændret plan for bortskaffelse af radioaktivt affald fra Comurhex II-konverteringsanlægget i Malvési.

På grundlag af disse oplysninger og yderligere oplysninger, som Kommissionen anmodede om den 8. juni 2010, og som de franske myndigheder meddelte den 29. juli 2010, samt den efterfølgende høring af ekspertgruppen har Kommissionen udarbejdet følgende udtalelse:

1) Afstanden fra anlægget og til det nærmeste punkt på en anden medlemsstats område, i dette tilfælde Spanien, er omkring 80 km. Den næstnærmeste medlemsstat er Italien, som ligger i en afstand på 340 km fra anlægget.

2) Under normale driftsforhold vil de væske- og gasformige udslip ikke give anledning til en sundhedsskadelig eksponering af betydning af befolkningen i en anden medlemsstat.

3) Fast radioaktivt affald lagres midlertidigt på stedet, før det overføres til godkendte behandlings- eller bortskaffelsesanlæg i Frankrig.

4) Skulle der ske utilsigtet udledning af radioaktivt affald som følge af en ulykke af den type og størrelse, som behandles i de generelle oplysninger, vil det ikke give anledning til doser i andre medlemsstater, som kan forventes at påvirke befolkningens sundhed.

Kommissionen konkluderer, at iværksættelsen af den ændrede plan for bortskaffelse af radioaktivt affald af enhver form fra Comurhex II-konverteringsanlægget i Malvési, Frankrig, ikke — hverken under normal drift eller i tilfælde af en ulykke af den type og det omfang, som behandles i de almindelige oplysninger — kan antages at ville forårsage nogen radioaktiv kontaminering af en anden medlemsstats vande, jord eller luftrum.
DA Den Europæiske Unions Tidende C 282/2

UDTALELSE FRA KOMMISSIONEN

af 18. oktober 2010

om den ændrede plan for bortskaffelse af radioaktivt affald fra berigningsanlægget Georges Besse II på Tricastin-værket, Frankrig, i henhold til artikel 37 i Euratomtraktaten

(Kun den franske udgave er autentisk)

2010/C 282/02

Den 27. april 2010 modtog Kommissionen i overensstemmelse med Euratomtraktatens artikel 37 fra Frankrigs regering almindelige oplysninger om en ændret plan for bortskaffelse af radioaktivt affald fra berigningsanlægget Georges Besse II.

På grundlag af disse oplysninger og yderligere oplysninger, som Kommissionen anmodede om den 8. juni 2010, og som Frankrigs myndigheder gav den 29. juli 2010, samt den derpå følgende høring af ekspertgruppen har Kommissionen udarbejdet følgende udtalelse:

1. Afstanden mellem anlægget og det nærmeste punkt i en medlemsstat (i dette tilfælde Italien) er ca. 175 km. Den næstnærmeste medlemsstat er Spanien i en afstand af ca. 250 km.

2. De planlagte ændringer består i en stigning af udslipsgrænserne for luftbårne radioaktive stoffer og en stigning i grænserne for overførsel af flydende radioaktive stoffer til affaldsbehandling på stedet.

3. Under normal drift kommer de planlagte ændringer ikke til at medføre en eksponering, der skulle påvirke befolkningens sundhed i andre medlemsstater.

4. Skulle der ske utilsigtet udledning af radioaktivt flydende affald som følge af en ulykke af den type og størrelse, som behandles i de almindelige oplysninger, vil befolkningen i andre medlemsstater ikke modtage doser, der giver anledning til nogen sundhedsmæssigt betydende virkning.

Kommissionen konkluderer, at iværksættelsen af den ændrede plan for bortskaffelse af radioaktivt affald af alle former fra berigningsanlægget Georges Besse II på Tricastin-værket, ikke — hverken under normal drift eller i tilfælde af en ulykke af den art og det omfang, der er beskrevet i de almindelige oplysninger — kan antages at forårsage nogen radioaktiv kontaminering af en anden medlemsstats vande, jord eller luftrum.
I 2010 tager konvergensprogrammet sigte på at nå et afbalanceret budget. Indtægtskvoten forventes at stige til næsten 39¼ % af BNP (i forhold til 37½ % af BNP i det foregående år), understøttet af højere indirekte skatter og andre indtægter. Til trods for at der er sket et skift til en mindre skattegunstig BNP-sammensætning, forklares den store stigning i de indirekte skatteindtægter ved en forventet betydelig forbedring af overholdelsen af skattereglerne og en stigning i punktafgiftssatserne for cigaretter og elektricitet til industriproduktion. Programmet indeholder imidlertid ingen detaljerede oplysninger om den forventede stigning i andre indtægter på 1 % af BNP. De sociale bidrag forventes derimod at falde med ¼ procentpoint af BNP som følge af en sænkning af bidragssatserne på 2 procentpoint. Udgiftskvoten forventes at falde en smule med ca. ¼ procentpoint af BNP i 2010, hovedsagelig som følge af en strømlining af den offentlige administration. De nominelle lønninger i den offentlige sektor og forbruget af varer og tjenester forventes at holde sig uændret på 2008-niveauet, hvorved deres andel i procent af BNP reduceres i 2010.

Disse udgiftsformindskende foranstaltninger mere end opvejer stigningen på 0,2 % af BNP i pensioner til enkemænd og ældre personer i 2010. De faste bruttoinvesteringer vil efter planen forblive konstante i procent af BNP i 2009-2011. Som følge heraf forventes den strukturelle saldo (genberegnet af Kommissionens tjenestegrene på grundlag af oplysningerne i programmet i henhold til den i fællesskab aftalte metode) at stige som andel af BNP med 2¾ procentpoint i forhold til 2009, hvilket indebærer en planlagt restriktiv finanspolitisk stilling i 2010. »Bottom-up«-overslaget over den finanspolitiske stilling i 2010 udgør næsten halvdelen af den forventede strukturelle tilpasning på basis af de foranstaltninger, der er beskrevet i programmet. Forbedringen af den strukturelle saldo i programmet ligger betydeligt over fremskrivningerne i Kommissionens efterårsprognose.